Secret in Their Eyes

Secret in Their Eyes er en amerikansk thriller fra 2015 skrevet og regissert av Billy Ray. Hovedrollene spilles av Chiwetel Ejiofor, Julia Roberts og Nicole Kidman. Filmen er en nyinnspilling av den argentinske filmen Hemmeligheten i deres øyne fra 2009. Denne er basert på romanen La pregunta de sus ojos av den argentinske forfatteren Eduardo Sacheri.

Filmen ble dårlig mottatt av anmelderne og ble heller ingen publikumsuksess.

 Handling 
Et sammensveiset team av lovende FBI-etterforskere, Ray og Jess, samt deres statsadvokatveileder Claire, blir plutselig revet fra hverandre når de oppdager at Jess' tenåringsdatter har blitt brutalt og uforklarlig myrdet. Nå, tretten år senere, etter at han har jobbet som besatt hver eneste dag for å finne drapsmannen, finner Ray et nytt spor som han er sikker på at kan løse saken. Imidlertid er ingen av dem forberedt på den sjokkerende og ødeleggende effekten personlig hevn har på mennesket.

 Rolleliste 
 Chiwetel Ejiofor som Ray
 Julia Roberts som Jess
 Nicole Kidman som Claire
 Dean Norris som Bumpy
 Michael Kelly som Siefert
 Lyndon Smith som Kit
 Joe Cole som Marzin/Beckwith
 Donald Patrick Harvey som Fierro
 Mark Famiglietti som Duty Sergeant Jacobs
 Ross Partridge som Ellis
 Zoe Graham som Carolyn

 Referanser 

 Eksterne lenker 


Kategori:Filmer fra 2015
Kategori:Thrillerfilmer fra USA
Kategori:Mysteryfilmer fra USA
Kategori:Engelskspråklige filmer
Kategori:Filmer om hevn
Kategori:Filmer lagt til Los Angeles